title: Paul Verhoeven
text: Paul Verhoeven, bet ganet d'an 18 a viz Gouere 1938 en Amsterdam, zo ur filmaozer izelvroat. Al lod brasañ eus e filmoù en deus aozet e Stadoù-Unanet Amerika (RoboCop, Total Recall, Basic Instinct, Showgirls).
  
  E vuhez 
  Studiañ reas ar skiantoù fizik hag ar matematik e skol-veur Leiden. Goude-se ez eas da vorlu an Izelvroioù ma teskas sevel teulfilmoù. Goude-se e kavas labour gant chadennoù skinwel an Izelvroioù. Berzh a reas gant an heuliad skinwel Floris e 1969. E film kentañ, Wat Zien Ik? (1971) e ditl, ne voe ket degemeret mat-tre. Met berzh a reas en Izelvroioù e 1973 gant Turks Fruit. Tamm-ha-tamm e teuas a-benn da vezañ brudet e diavaez e vro, gant filmoù evel Soldaat van Oranje (bet ur priz Golden Globe) hag ez eas da chom da Stadoù-Unanet Amerika.
  Degouezhet eno e cheñchas penn-da-benn : stagañ a reas gant filmoù feuls ha ker evel RoboCop (1987) ha Total Recall (1990), ma veskas dudi ha preder war stad ar gevredigezh (dreist-holl hini ar Stadoù-Unanet). Berzh a reas ivez gant Basic Instinct (1992), padal e c'hwitas gant Showgirls (1995). E 1997 hag e 2000 e reas berzh en-dro gant filmoù feuls : Starship Troopers ha Hollow Man. Ne voe ket degemeret mat-tre Starship Troopers gant ar vurutellerien amerikan a soñjas dezho e oa ur film ma save a-du Verhoven gant ar faskouriezh.
  
  E 2005 e tistroas d'an Izelvroioù da aozañ Zwartboek, ur film diwar-benn an Eil Brezel-bed.
  
  E oberenn
  
  Filmaozer
  
  Er skinwel 
   1968 : Portret van Anton Adriaan Mussert
   1969 : Floris
   1979 : Voorbij, voorbij
   1983 : The Hitchhiker
  
  Sinema
  
  Filmoù berr 
   1960 : Een hagedis teveel
   1961 : Niets bijzonders
   1962 : De Lifters
   1963 : Feest
   1965 : Het Korps Marinier
   1970 : De Worstelaar
  
  Filmoù 
   1971 : Wat zien ik?
   1973 : Turks Fruit
   1975 : Keetje Tippel 
   1977 : Soldaat van Oranje
   1980 : Spetters
   1983 : De Vierde Man
   1985 : Flesh and Blood
   1987 : RoboCop
   1990 : Total Recall
   1992 : Basic Instinct
   1995 : Showgirls
   1997 : Starship Troopers
   2000 : Hollow Man
   2006 : Zwartboek
  
  Senaroour 
  
   1977 : Soldaat van Oranje
   1985 : Flesh and Blood
  
  Aktor 
   1994 : A Century of Cinema gant Caroline Thomas
  
  Liammoù diavaez 
   Atersadenn e lec'hienn Time Out 
   Paul Verhoeven e lec'hienn IMDB
   Paul Verhoeven.net 
   Paul Verhoeven e lec'hienn Sense of Cinema
   
  
  Filmaozerien an Izelvroioù
  Ganedigezhioù 1938